Fosfid

Fosfid je zlúčenina fosforu s nejakým menej elektronegatívnym prvkom alebo prvkami. Dvojprvkové zlúčeniny tvoria fosfor s väčšinou prvkov s výnimkou ortute, olova, antimónu, bizmutu, telúru a polónia. Pomer prvkov vo fosfidoch môže byť pomerne variabilný, napríklad draslík tvorí deväť fosfidov: K3P, K4P3, K5P4, KP, K4P6, K3P7, K3P11, KP10.3, KP15), nikel ich má osem (Ni3P, Ni5P2, Ni12P5, NiP2, Ni5P4, NiP, NiP2, NiP3). Väčšina z nich je dobre rozpustná v tukoch.

 Triedenie 
Triedenie fosfidov je komplikované.Norman Neil Greenwood, Alan Earnshaw, Chemistry of the Elements, 2nd ed., Butterworth-Heinemann, Oxford, UK, 1997. ISBN 0-7506-3365-4 Na základe štruktúry a reaktivity môžu byť fosfidy klasifikované do týchto skupín:

 fosfidy iónové, obsahujúce anióny P3-. Tvoria ich alkalické kovy (M3P, napr. Na3P) a kovy alkalických zemín (M3P2, napr. Ca3P2)
 polyfosfidy obsahujúce napr. ión P24-, ión P113-; polymérové reťazcovité ióny (napr. skrutkovicovitý P-)n a niektoré trojrozmerné zložité štruktúry)
 fosfidy s jedným atómom fosforu, polovodiče (napr. GaP) až vodiče (TaP C. S. Blackman, C. J. Carmalt, S. A. O'Neill, I. P. Parkin, K. C. Molloy, L. Apostolico. Chemical vapour deposition of group Vb metal phosphide thin films. J. Mater. Chem., 2003, 13. )

Polyfosfidové ióny P34- (vyskytujúce sa v K4P3) a P45- (vyskytujúce sa v K5P4) sú radikálové anióny s nepárnym počtom valenčných elektrónov, čo z nich robí paramagnetické látky.

 Výskyt v prírode 
Schreibersit - vzorec (Fe,Ni)3P, je bežne prítomný v niektorých druhoch meteoritov.MindatHandbook of Mineralogy

 Referencie 

 Zdroj 

Kategória:Anióny
Kategória:Zlúčeniny fosforu